
שלום רב,


הנדון: פנייתך לפי חוק חופש המידע לקבל נתונים בהתאם לחוק לתיקון סדרי המינהל (החלטות והנמקות), תשי"ט-1958 (פנייתך מיום 20.2.2018, סימוכין: 106420)


במענה לפנייתך, הריני להשיבך את הדברים הבאים בשם כל יחידות משרד הבריאות אליהן פנית בפנייתך שבנדון: 

1. בהתאם למענה מחלקת ביקורת הפנים של המשרד, לא נערך דוח של ביקורת הפנים במשרד בנוגע לאופן יישום החוק לתיקון סדרי המינהל (החלטות והנמקות), תשי"ט-1958 (להלן ייקרא – "החוק").

2. כמו כן, לא קיים בידי המשרד מידע אודות יישום החוק ביחס ליחידות המשרד גם שלא במסגרת יחידת ביקורת הפנים. 

3. נציין, כי בהתאם להגדרת המונח "מידע" בחוק חופש המידע, התשנ"ח-1998, חוק חופש המידע חל על מידע המצוי בידי הרשות; כאמור בסעיפים 1 ו-2 לעיל – המידע המבוקש אינו מצוי ברשות המשרד. על כן, בקשתך למידע נדחית בהתאם להוראות סעיף 8(3) לחוק חופש המידע. 

4. יחד עם זאת, נציין כי קיימות יחידות, כדוגמת מחלקת חופש המידע ונציבות קבילות הציבור לפי חוק ביטוח בריאות ממלכתי, המפרסמת את זמני המענה לפניות באתר המשרד בהתאם לחוק. כמו כן, מצורפים נתונים של מוקד "קול הבריאות".  
							          
בכבוד רב,


ענת אילוז, עו"ד
הממונה על העמדת מידע לציבור
העתק: יחידות המשרד

